Hobro var til eftermiddag på besøg hos Fremad Amager, som de kæmper med om at undgå nedrykning til 2. division. Første halvleg endte 0-0, men det meste af anden halvleg så ud til, at det var hjemmeholdet fra Amager, der skulle løbe med sejren. De bragte sig nemlig foran med 1-0 efter 51 minutters spil. Men dybt i tillægstiden – 94. minut - endte Hobro dog med en udligning til 1-1, som blev scoret Jacob Tjørnelund. Vigtigt point Det kan vise sig at gå hen at være et vigtigt point for nordjyderne. De spiller nemlig med i nedrykningsspillet i 1. division, hvor de med det uafgjorte resultat i dag holder sig seks point foran Fremad Amager, som ligger til nedrykning. Hobro har syv kampe tilbage, og de tager næste gang imod FC Fredericia på hjemmebane.

Opsummering:
Fodboldklubben var på besøg hos Fremad Amager om vigtige point i nedrykningskampen.